Groot dele van Johannesburg sonder water(Foto: Andres Siimon / Unsplash) Johannesburg se watertoevoer word geraak deur ŉ kragonderbreking by die watersuiweringsaanleg in Vereeniging. Rand Water se aanleg in Vereniging het Maandagoggend vroeg ŉ kragonderbreking beleef en dit het vir ŉ paar ure lank pompkapasiteit by die grootmaatverskaffer Eikenhof se pompstasie veroorsaak. Nolwazi Dhlamini, woordvoerder van Johannesburg Water, sê verskeie waterverskaffingstelsels is hierdeur geraak, insluitend die Commando-stelsel (Brixton, Hursthill en Crosby-reservoirs), Waterval, Quellerina, Eagles Nest en Crown Gardens. Rand Water se Meredale-reservoirs en Johannesburg Water se Waterval 2-reservoir het ook leeggeloop. “Pompaktiwiteit is ten volle herstel by Eikenhof-pompstasie, maar die stelsel sukkel nog om die reservoirs vol te maak.” Johannesburg Water se tegniese span werk onverpoosd om die watertoevoer te verbeter. “Ná ŉ voorval soos ŉ kragonderbreking kan volledige herstel tussen vyf en sewe dae neem, indien daar nie enige ander probleme ondervind word nie,” sê Dhlamini. Daar is tans agt stilstaande watertenkwaens in die volgende gebiede: Mobiele watertenkwaens is beskikbaar in die volgende gebiede: